飛夢映畫工作室係澳門一間影像製作公司，喺2007年成立，主要係整啲商業宣傳片、廣告、藝人mtv或者電影等。呢個工作室係由一班好鍾意電影嘅後生仔靠「尋夢，追夢，完夢」嘅理念組織而成，隨著呢個團隊嘅成員開始投身社會，飛夢映畫亦開始嘗試用商業嘅模式去推動澳門影視文化嘅發展，佢哋嘅核心目標係希望將澳門嘅影像創作帶到去其他地方。